Na temelju članka 7. stavka 2. podstavka 4. Uredbe o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2025. godinu (Narodne novine broj 16/2025), odredbi Odluke o minimalnim financijskim standardima, kriterijima i mjerilima za financiranje rashoda javnih vatrogasnih postrojbi u 2025. godini (Narodne novine broj 16/2025) i članka 31. Statuta Općine Konavle (Službeni glasnik Općine Konavle broj 7/21 – pročišćeni tekst) Općinsko vijeće Općine Konavle, na sjednici ______________ 2025. godine, donijelo je 

O D L U K U 
o kriterijima i mjerilima za financiranje rashoda 
Javne vatrogasne postrojbe Općine Konavle 
u 2025. godini 

Članak 1. 

Ovom se Odlukom utvrđuju kriteriji i mjerila te način financiranja rashoda redovite djelatnosti Javne vatrogasne postrojbe Općine Konavle (u daljnjem tekstu: JVP Općine), u okviru utvrđenih sredstava sukladno članku 3. stavku 4. točki 4. Uredbe o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2025. godinu, u iznosu od 312.246 €. 

Ova Odluka se primjenjuje u suglasju s Proračunom Općine Konavle za 2025. godinu i projekcija za 2026. i 2027. godinu, odnosno izmjenama i dopunama Proračuna za 2025. godinu, Odlukom o izvršavanju Proračuna Općine Konavle za 2025. godinu, Uredbom o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2025. godinu (dalje u tekstu: Uredba) i Odlukom o minimalnim financijskim standardima, kriterijima i mjerilima za financiranje rashoda javnih vatrogasnih postrojbi u 2025. godini (dalje u tekstu: Odluka Vlade Republike Hrvatske).

Članak 2. 

Sredstva za decentraliziranu funkciju vatrogastva, utvrđena Uredbom i Odlukom Vlade Republike Hrvatske iz članka 1. stavka 2. ove Odluke te ovom Odlukom, raspoređuju se za sljedeće rashode: 

1. 	Rashode za zaposlene u JVP Općine u iznosu 304.246 €, i to za: 
-	plaće u iznosu 250.000 €, 
-	ostale rashode za zaposlene u iznosu 5.000 €
-	doprinose na plaće u iznosu 49.246 €. 

2. 	Materijalne rashode za JVP Općine u iznosu 8.000 €, i to za: 
		-	naknade troškova zaposlenima. 

Članak 3. 

Kriterij za utvrđivanje visine financijskog rashoda za zaposlene iz članka 2. točke 1. ove Odluke je izračun sredstava za plaće zaposlenih u JVP Općine za 2025. godinu, a mjerilo je broj zaposlenika u JVP Općine, utvrđen Planom zaštite od požara na području Općine Konavle (Službeni glasnik Općine Konavle broj 9/16) i Procjenama ugroženosti od požara i tehnološke eksplozije Općine Konavle (Službeni glasnik Općine Konavle broj 9/16).

Članak 4. 

Prema kriteriju iz članka 3. ove Odluke, financiraju se sljedeće vrste rashoda za zaposlene u JVP Općine: 
	- plaće za redovan rad, 
- plaće za posebne uvjete rada, 
	- doprinosi za mirovinsko osiguranje, 
	- doprinosi za obvezno zdravstveno osiguranje, 
	- doprinosi za obvezno osiguranje u slučaju nezaposlenosti,
- zdravstveno osiguranje za slučaj ozljede na radu,
- ostali rashodi za zaposlene (nagrade, naknade za bolest, smrtni slučaj i sl.). 

Članak 5. 

Kriterij za financiranje materijalnih rashoda za JVP Općine iz članka 2. stavka 1. točke 2. ove Odluke su ostvareni rashodi za naknade troškova zaposlenima, te isporučenu robu i energiju te obavljene usluge JVP Općine na temelju ispostavljenih računa dobavljača/izvoditelja. 

Članak 6. 

Prema kriteriju ostvarenih rashoda iz članka 5. ove Odluke, financiraju se sljedeće vrste materijalnih rashoda za JVP Općine: 
	- službena putovanja,
	- naknade za prijevoz, 
	- stručno usavršavanje zaposlenika,
- uredski materijal i ostali materijalni rashodi, 
- materijal i sirovine,
	- energija, 
	- materijal i dijelovi za tekuće i investicijsko održavanje, 
	- sitni inventar i auto gume, 
	- usluge telefona, pošte i prijevoza, 
	- usluge tekućeg i investicijskog održavanja, 
	- usluge promidžbe i informiranja,
	- komunalne usluge, 
	- zdravstveni pregledi zaposlenika.

Članak 7. 

Ova Odluka stupa na snagu osmoga dana od dana objave u "Službenom glasniku Općine Konavle".

KLASA:
UR.BROJ:
Cavtat,                    2025.g.

								
								Predsjednik Općinskog vijeća

									Ivo Simović